Diari Oficial de la Generalitat Valenciana


Sumari del DOGV 7321, del 21-07-2014 (2014/6862)

DECRET 115/2014, de 18 de juliol, del Consell, pel qual s'exclouen de la forest catalogada d'utilitat pública de la província d'Alacant número 77, denominada Serra del Molar, sítia en el terme municipal d'Elx i propietat de la Generalitat, aquells terrenys que, encara que en formen part, han perdut la seua condició de sòl forestal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7321

Data del DOGV
:   21-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6862


Data del document
:   18-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 115/2014, de 18 de juliol, del Consell, pel qual s'exclouen de la forest catalogada d'utilitat pública de la província d'Alacant número 77, denominada Serra del Molar, sítia en el terme municipal d'Elx i propietat de la Generalitat, aquells terrenys que, encara que en formen part, han perdut la seua condició de sòl forestal. [2014/6862]  
De conformitat amb el que disposen els articles 16 i 17 de la Llei 43/2003, de 21 de novembre, de Forests, i l'article 31 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient per a la descatalogació parcial i exclusió del Catàleg de forests de domini públic i d'utilitat pública de la província d'Alacant d'aquells terrenys que, encara que formen part de la forest catalogada d'utilitat pública número 77, denominada Serra del Molar, sítia en el terme municipal d'Elx i propietat de la Generalitat, han perdut la condició de sòl forestal. S'han justificat plenament les circumstàncies que ho motiven, i per tant és procedent dictar el corresponent decret.  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 18 de juliol de 2014,  
  
DECRETE  
  
Article 1. Descatalogació  
Es descataloguen i exclouen del Catàleg de forests de domini públic i d'utilitat pública de la província d'Alacant 0,725 hectàrees de terreny forestal les quals formen part de la forest d'utilitat pública número 77 d'este catàleg, denominada Serra del Molar, sítia en el terme municipal d'Elx i propietat de la Generalitat.  
  
La superfície a descatalogar es correspon amb el polígon format pels vèrtexs les coordenades del qual UTM (fus 30, datum ETRS89) són les següents:  
  
Molló X ETRS89 Y ETRS89  
80 789940,54 4493708,85  
22 129835,06 8575801,24  
25 364317,69 4260128,06  
87 035683,50 3607397,87  
48 805064,85 7960269,34  
A 706137,58 6867284,24  
  
El punt A es correspon amb un punt auxiliar nou generat per a tancar el polígon i no es correspon amb cap molló de l'expedient d'amollonament.  
  
Article 2. Modificació del Catàleg De forests de domini públic i d'utilitat pública  
Es modifica la inscripció de la forest catalogada d'utilitat pública número 77 del Catàleg de forests de domini públic i d'utilitat pública de la província d'Alacant, denominada Serra del Molar, d'acord amb els plànols i la resta de documentació que consta en l'expedient, la qual queda de la manera següent:  
1. Número del CUP Alacant: 77.  
2. Forest: Serra del Molar.  
3. Província: Alacant.  
4. Partit judicial: Elx.  
5. Municipis: Elx, San Fulgencio i Guardamar del Segura.  
6. Límits:  
a) Nord: cultius de particulars i canals de reg.  
b) Est: cultius de particulars del poblat de la Marina.  
c) Sud: termes municipals de Guardamar del Segura i San Fulgencio, camí vell de San Fulgencio i cultius particulars.  
d) Oest: cultius de particulars.  
7. Cabuda total: 672,7849 hectàrees.  
8. Cabuda pública: 672,7849 hectàrees.  
9. Espècie o espècies principals: Pinus halepensis.  
10. Inscripció registral: no hi consta que s'haja registrat.  
11. Delimitació: aprovada per Ordre Ministerial de 23 de març de 1950.  
12. Amollonament: aprovat per Ordre Ministerial de 20 de desembre de 1951.  
13. Enclavaments: no.  
14. Servituds: no.  
15. Càrregues: no.  
  
Article 3. Costos de la delimitació i amollonament  
Els costos de la delimitació i amollonament derivats de la modificació del catàleg seràn a càrrec de l'Ajuntament d'Elx.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la publicació en el Diari Oficial de la Comunitat Valenciana.  
  
Contra este decret, les persones interessades poden interposar un recurs contenciós administratiu, en el termini de dos mesos comptador a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
El Campello, 18 de juliol de 2014  
  
El president de la Generalitat,  
ALBERTO FABRA PART.  
  
La consellera d'Infraestructures, Territori i Medi Ambient,  
ISABEL BONIG TRIGUEROS.